Jönssons «joker» vraket i åpningskampen
- Jeg tror Elmander i par med Zlatan kan bli avgjørende, sier Jan Jönsson til VG Nett. Sverige EM-åpner i kveld mot vertsnasjon Ukraina - uten Johan Elmander fra start. Inn på laget kommer 29 år gamle Markus Rosenberg. Ifølge Aftonbladet er ikke Elmander frisk nok til å starte kvledens kamp. - Det handler om min, og hans, vurdering. Jeg hører selvfølgelig på spilleren om hvordan han føler det selv. Man skal ha en følelse av at man kan prestere, ikke bare være skadefri, sa Hamrén søndag kveld, ifølge NTB. - Zlatan er selvsagt en spiller som alene kan bli tungen på vektskålen, fortsetter Jönsson. RBK-treneren spår en tøff kamp for sine landsmenn i kveld. - Jeg er forsiktig optimistisk. Det er aldri lett å møte vertsnasjonen, men jeg håper og tror Sverige får en god start. I tillegg til Ukraina er Sverige i gruppe med England og Frankrike som også møtes i kveld. - Om Sverige skal gå videre er de avhengig av en god start. Sånn sett er det en nøkkelkamp i dag, og en god start kan bety mye. - Det er bare å gå ut å ta dem Markus Rosenberg, som ble kalt inn i Sveriges EM-tropp etter at John Guidetti måtte melde forfall på grunn av skade, får sjansen fra start i kveldens kamp. Og taktikken er klar: - Scorer vi det første målet, kan de gå i oppløsning. Det er bare å gå ut å ta dem, sa han til Aftonbladet i går. Og Sveriges største stjerne, Zlatan Ibrahimovic, innrømmer at han kjenner presset før kveldens kamp. - Jeg føler mye press, overalt hvor jeg spiller. Både på klubb- og landslag har jeg stort ansvar, men jeg liker å spille under press. Da slapper jeg ikke av, sa Ibrahimovic på gårsdagens pressekonferanse. IfølgeAftonbladeter dette Sveriges startoppstilling: Andreas Isaksson, Mikael Lustig, Olof Mellberg, Andreas Granqvist, Martin Olsson, Rasmus Elm, Kim Källströ, Sebastian Larsson, Zlatan Ibrahimovic, Ola Toivonen, Markus Rosenberg. Innbyttere: Johan Wiland, Pär Hansson, Jonas Olsson, Mikael Antonsson, Behrang Safari, Anders Svensson, Johan Elmander, Tobias Hysén, Pontus Wernbloom, Samuel Holmén, Emir Bajrami, Christian Wilhelmsson.
Rosenborg-trener Jan Jönsson mener Johan Elmander kan bli en viktig brikke i den svenske EM-troppen. Men spissen er vraket til kveldens åpningskamp.